जिसने खोला नकल का राज, उसे मिला नोटिस
बांसवाड़ा| राजकीयगोविंद गुरु कॉलेज में जिस व्याख्याता ने नकल कराने का राज खोला था, उसे कॉलेज प्रशासन की ओर से नोटिस दिया गया है। कुछ व्याख्याताओं ने भी इसमें दबाव बनाना शुरू कर दिया है। इस बीच व्याख्याता अवकाश लेकर उदयपुर चला गया है।
कॉलेज में व्याख्याता परशुराम डांगी ने पिछले दिनों ही कोटा के वर्द्धमान महावीर खुला विश्वविद्यालय की हो रही परीक्षाओं में कॉलेज के ही कुछ साथी यानी अन्य व्याख्याताओं द्वारा विशेष विद्यार्थियों को नकल कराने का खुलासा किया था। इसके बाद डांगी को नोटिस जारी कर दिया है। हालांकि बताया जा रहा है कि डांगी को दबाव में लाकर नोटिस का जबाव दिलवाया जा रहा है।
इधर, विश्वविद्यालय के परीक्षा नियंत्रक अरुण कुमार ने बताया कि कॉलेज प्रशासन से इस संबंध में जबाव मांगा गया है। हालांकि जानकारी के अनुसार कॉलेज की ओर से जबाव भेजना बाकी है।
पहली बार में ही प्रकरण
खासबातयह है कि गोविंद गुरु कॅालेज को पहली बार ही परीक्षा का केंद्र बनाया गया है। इसके साथ ही पहली बार ही नकल का प्रकरण सामने आया है। वैसे तो पहले विद्यार्थियों के बीच कभी-कभार यह बहस जरूर चल जाती रही है, लेकिन ऐसा प्रकरण पहली बार सामने आया कि कॉलेज में नकल कराई जाती है।
गर्ल्सकॉलेज से सेंटर क्यों छिना
दूसरीओर गर्ल्स कॉलेज से परीक्षा केंद्र हटाना और गोविंद गुरु कॉलेज को परीक्षा केंद्र बनाने के मामले में भी अभी भी अस्पष्ट है। इस संबंध में कोटा विश्वविद्यालय के परीक्षा नियंत्रक अरुण कुमार का कहना है कि विद्यार्थियों की संख्या ज्यादा थी। इस वजह से गोविंद गुरु कॉलेज को केंद्र बनाया है। वहीं, राजकीय गर्ल्स कॉलेज के प्राचार्य डॉ. टीआर मेघवाल ने बताया कि तो हमसे राय ली गई है और इस संबंध में कोई पत्र व्यवहार किया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva